Pan (Dragoi Bola)

Pan (jatorrizko japonieraz パン ?) Dragoi Bola manga eta Dragoi Bola Z eta Dragoi Bola GT animeetako fikziozko pertsonaia da. Gizakia da nahiz eta jatorri saiyak ere badituen.

Biografia 

Pan Son Gohan eta Videlen alaba da eta beraz Son Goku eta Satan Jaunaren biloba. Aita eta aitona oso gerlari indartsuak dira, ama arte martzialetan aditua eta gainera Satan Jauna "munduaren salbatzailearen" biloba ere bada. Hala ere ezin da Super Saiya bilakatu eta beraz ez dauka Espazioko Gerlariek beste indar.

Dragoi Bola Zn 
Txikitan denbora asko eman zuen Gokurekin eta beraz asko entrenatu zen. 4 urterekin munduaren gainean hegan askotan egiten zuen bere errekorrak gainditu nahian.

Arte Martzialen 28. Mundu Txapelketan parte hartu zuen nagusiekin batera eta azken borroken errondarako sailkatu zen. Jakina da Mōkekko eta bere osaba Son Goten garaitu zituela.

Dragoi Bola GTn 
Pan Dragoi Bola GTko pertsonaia nagusietako bat da. Bera joan zen Goku eta Trunksekin espazioan Erabateko Dragoi Bolen bila. Berez Gotenek joan behar zuen Panen ordez, baina osaba untzira igo baino lehen irteera botoia sakatu zuen. Saga honetan Panek asko lagundu zien Goku eta Trunksi Llod edo Rilld Jenerala bezalako aurkarien aurkako borroketan, baina nahikoa buru hauste ere eragin zizkien.

Vegeta Umeren aurkako borrokan oso garrantzitsua izan zen bere parte hartzea, Goku Super Ozaru bilakatuta hiri guztia suntsitzen ari zela bere hitzek lasaitu eta honela Super Saiya 4 bilakatu ahal izan baitzen.

Super 17 agertu eta gero, eta hildako guztiak itzuli zirenean, Rilld Jenerala Panen atzetik zebilen Son Gohanek geratu zuen arte, nahiz eta garaitu zuena Oob izan zen.

Geroago, bere aitonari Dragoi Ilun batzuk garaitzen lagundu zion eta nahiz eta hauetako batek xurgatu zuen (Chih Shinron) Gokuk salbatzea lortu zuen.

Seriearen amaieran ehun urte baino gehiago zituen Pan ikusten da, bere iloba Goku Jr.rekin.

Dragoi Bolako pertsonaiak

ca:Llista de personatges de Bola de Drac#P
en:List of Dragon Ball characters#Pan
pt:Anexo:Lista de personagens de Dragon Ball#Pan